BARChA TURDAGI MAKTABLARNING O‘QITUVChILARIGA, BOLALAR UYLARINING TARBIYAChILARIGA QO‘ShIMChA IMTIYOZLAR BERISh, YuQORI SINF O‘QITUVChILARINING ISh HAQINI OShIRISh TO‘G‘RISIDA

Maktab o‘qituvchilari va bolalar uylari tarbiyachilarining ijtimoiy-maishiy va moddiy sharoitini yaxshilash, ular mehnatini rag‘batlantirishni kuchaytirish maqsadida quyidagi tadbirlar amalga oshirilsin:
 3. Qoraqalpog‘iston MSSJ Vazirlar Kengashi, xalq deputatlari viloyat va Toshkent shahar Sovetlari ijroiya qo‘mitalari, vazirliklar va idoralar, korxonalar va tashkilotlar:
 maktab o‘qituvchilari va bolalar uylarining tarbiyachilariga ular yashab turgan davlat hamda idoralarga qarashli uylar va kvartiralarni shaxsiy mulk sifatida bepul bersinlar;
 maktab o‘qituvchilari va bolalar uylarining tarbiyachilari uchun birinchi navbatda yer uchastkalari ajratish va yakka tartibda uy qurish uchun binokorlik materiallari sotib olishi belgilansin.
 Ushbu bandda ko‘zda tutilgan imtiyozlar kamida 10 yil pedagoglik ish stajiga ega maktab o‘qituvchilari va bolalar uylari tarbiyachilari bo‘lgan pensionyerlarga joriy etilsin.
 4. O‘zbekiston SSJ Moliya vazirligi, Qoraqalpog‘iston MSSJ Vazirlar Kengashi, xalq deputatlari viloyat va Toshkent shahar Sovetlari ijroiya qo‘mitalari ushbu Farmonni ro‘yobga chiqarish bilan bog‘liq xarajatlarni jumhuriyat va mahalliy budjetlar mablag‘i hisobiga amalga oshirsinlar.
 5. O‘qituvchilar va bolalar uylari tarbiyachilarining turmush sharoitini yaxshilash to‘g‘risida doimiy g‘amxo‘rlik qilish, yosh avlodning uyg‘un kamol topishi uchun zarur shart-sharoit yaratish vazirliklar, idoralar, korxonalar, tashkilotlar, kolxozlar va sovxozlar rahbarlarining asosiy burchi deb hisoblansin.